เลอ็อนฮาร์ท ฟุคส์

เลอ็อนฮาร์ท ฟุคส์ (, บางครั้งสะกด Leonhard FuchsSee for example

and; ค.ศ. 1501 – 10 พฤษภาคม ค.ศ. 1566) เป็นแพทย์และนักพฤกษศาสตร์ชาวเยอรมัน เกิดในปี ค.ศ. 1501 ที่เมืองเวมดิงในดัชชีแห่งบาวาเรีย เขาเข้าเรียนที่มหาวิทยาลัยแอร์ฟวร์ทขณะมีอายุได้ 12 ปี และสำเร็จการศึกษาด้านการแพทย์จากสถาบันในอิงโกลชตัดท์ ระหว่างปี ค.ศ. 1524-1526 เขาทำงานเป็นแพทย์ในมิวนิก ก่อนจะกลับมาเป็นอาจารย์ที่อิงโกลชตัดท์ ในปี ค.ศ. 1533 ฟุคส์ได้รับการติดต่อให้มาทำงานที่มหาวิทยาลัยทือบิงเงิน ที่นั่นเขาดำรงตำแหน่งเป็นศาสตราจารย์ด้านการแพทย์และริเริ่มการสร้างสวนสมุนไพร จนกระทั่งเสียชีวิตในปี ค.ศ. 1566

ฟุคส์มีผลงานที่สำคัญคือ หนังสือ De Historia Stirpium Commentarii Insignes (บทวิจารณ์ที่สำคัญในประวัติศาสตร์พืช) ซึ่งเป็นหนังสือที่รวบรวมข้อมูลที่ถูกต้องที่สุดเกี่ยวกับพืชในเวลานั้นFuch's Great Herbal เขาได้รับการยกย่องให้เป็นหนึ่งในสามชาวเยอรมันที่เป็นบิดาแห่งวิชาพฤกษศาสตร์Early herbals - The German fathers of botany | Rhagor (ร่วมกับบ็อคและบรูนเฟ็ลส์) และชื่อถูกนำไปตั้งเป็นชื่อสกุลโคมญี่ปุ่น (Fuchsia)Leonhard Fuchs - Britannica.com

 อ้างอิง 

แหล่งข้อมูลอื่น

 Fuchs, Leonhart - Encyclopedia.com

หมวดหมู่:แพทย์ชาวเยอรมัน
หมวดหมู่:นักพฤกษศาสตร์ชาวเยอรมัน
หมวดหมู่:บุคคลจากรัฐไบเอิร์น
หมวดหมู่:ศิษย์เก่าจากมหาวิทยาลัยแอร์ฟวร์ท
หมวดหมู่:ศิษย์เก่าจากมหาวิทยาลัยอิงก็อลชตัท
หมวดหมู่:บุคคลจากมหาวิทยาลัยทือบิงเงิน